CELEX: 32018R0579
Language: mt
Date: 2018-04-16 00:00:00
Title: Regolament ta' Implimentazzjoni tal-Kummissjoni (UE) 2018/579 tas-16 ta' April 2018 li jemenda r-Regolament tal-Kunsill (KE) Nru 312/2003 f'dak li għandu x'jaqsam ma' kwota tat-tariffa addizzjonali tal-Unjoni għal ċerti prodotti agrikoli li joriġinaw fiċ-Ċilì

17.4.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 97/11
               
            REGOLAMENT TA' IMPLIMENTAZZJONI TAL-KUMMISSJONI (UE) 2018/579
      tas-16 ta' April 2018
      li jemenda r-Regolament tal-Kunsill (KE) Nru 312/2003 f'dak li għandu x'jaqsam ma' kwota tat-tariffa addizzjonali tal-Unjoni għal ċerti prodotti agrikoli li joriġinaw fiċ-Ċilì
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 312/2003 tat-18 ta' Frar 2003 li jimplimenta d-dispożizzjonijiet tat-tariffi tal-Komunità stabbiliti fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika taċ-Ċilì, minn naħa l-oħra (1), u b'mod partikulari l-Artikolu 5 tiegħu
      Billi:
      
                  (1)
               
               
                  Permezz tad-Deċiżjoni tal-Kunsill (UE) 2017/1368 tal-11 ta' Mejju 2017 (2), il-Kunsill awtorizza l-iffirmar u l-applikazzjoni provviżorja tat-Tielet Protokoll Addizzjonali għall-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea.
               
            
                  (2)
               
               
                  It-Tielet Protokoll Addizzjonali jipprevedi kwota tat-tariffa addizzjonali għar-rilaxx ta' ċerti prodotti agrikoli li joriġinaw fiċ-Ċilì għaċ-ċirkolazzjoni libera fl-Unjoni.
               
            
                  (3)
               
               
                  Jeħtieġ li r-Regolament tal-Kunsill (KE) Nru 312/2003 jiġi emendat biex ikun jipprevedi kwota tat-tariffa addizzjonali.
               
            
                  (4)
               
               
                  Skont id-Deċiżjoni (UE) 2017/1368, u b'mod partikolari l-Artikolu 3 tagħha, il-kwota tat-tariffa addizzjonali għandha tapplika mill-1 ta' Lulju 2013. Għalhekk, jenħtieġ li dan ir-Regolament japplika mill-istess data u li jidħol fis-seħħ malli jiġi ppubblikat.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-Anness tar-Regolament tal-Kunsill (KE) Nru 312/2003 qed jiġi emendat skont l-Anness ta' dan ir-Regolament.
      Artikolu 2
      Dan ir-Regolament jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta' Lulju 2013.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-16 ta' April 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 46, 20.2.2003, p. 1.
      
         (2)  ĠU L 196, 27.7.2017, p. 1.
      
         ANNESS
         Fl-Anness tar-Regolament tal-Kunsill (KE) Nru 312/2003 qed tiżdied ir-ringiela li ġejja:
         
            
                        “09.1944
                        
                     
                     
                        0203 11 10 
                        0203 12 11 
                        0203 12 19 
                        0203 19 11 
                        0203 19 13 
                        0203 19 15 
                        0203 19 55 
                        0203 19 59 
                        0203 21 10 
                        0203 22 11 
                        0203 22 19 
                        0203 29 11 
                        0203 29 13 
                        0203 29 15 
                        0203 29 55 
                        0203 29 59 
                        1601 00 
                        1602 41 
                        1602 42 
                        1602 49 
                     
                     
                        Laħam tal-majjal, frisk, imkessaħ jew iffriżat; zalzett u prodotti simili, tal-laħam, il-ġewwieni jew demm; preparazzjonijiet tal-ikel ibbażati fuq dawn il-prodotti; laħam ieħor ippreparat jew ippreservat, ġewwieni tal-laħam jew demm (tal-majjal)
                     
                     
                        1 000  tunnellata (*1)
                        
                     
                     
                        100”.
                     
                  
         
            (*1)  500 tunnellata mill-1.7.2013 sal-31.12.2013 u 1 000 tunnellata għal kull perjodu sussegwenti mill-1.1 sal-31.12.